OpenLLM-France/wikimedia huggingface dataset:
# Mederieg

Mederieg :
| Ar vourc'h e 2014 ||
| Anv gallaouek | Méderiac |
| Anv gallek (ofisiel) | Médréac |
| Bro istorel | Bro Sant-Maloù |
| Melestradurezh ||
| Departamant | Il-ha-Gwilen |
| Arondisamant | Roazhon |
| Kanton | Menezalban |
| Kod kumun | 35171 |
| Kod post | 35360 |
| Maer Amzer gefridi | Jean-Claude Omnès 2014-2020 |
| Etrekumuniezh | KK Sant-Meven Menezalban |
| Bro velestradurel | Bro Breselien |
| Lec'hienn Web | medreac.cc-montauban-de-bretagne.fr |
| Poblañsouriezh ||
| Poblañs | 1 822 ann. (2020) |
| Stankter | 52 ann./km² |
| Douaroniezh ||
| Daveennoù lec'hiañ | 48° 16′ 05″ Norzh 2° 03′ 57″ Kornôg / 48.2681, -2.0658 |
| Uhelderioù | kreiz-kêr : 96 m bihanañ 45 m — brasañ 137 m |
| Gorread | 35,02 km² |
| Mederieg ||
| kemmañ |
Mederieg a zo ur gumun eus Breizh e kanton Menezalban e departamant Il-ha-Gwilen.
* An ti-kêr

## Dezougen

* An ti-gar.

## Anv

* Albert Dauzat & Charles Rostaing (1963-1978) : "Motoriac, 868; Motoriacum, 835-838 : anv den latin *Motorius, neuz all Matarius, halost-ger -acum".
* Jean-Yves Le Moing (1990) : "Modoriacum, 838; Motoriac 863; Merdreac 1448"
* Erwan Vallerie (1995) : "vicum Modoriacum, 838; Motoriac 868; Medreac 1295; Merdreac 1448"
* Embannadurioù Flohic (2000) : "stumm latin Modoriacum, "campagne de ronces".
* Daniel Delattre : "Modoriacum diellevr Redon, IXvet".

## Ardamezioù

N'eus ket.

## Istor
### XX$^{vet}$ kantved
#### Brezel-bed kentañ

* 112 gwaz a gollas o buhez abalamour d'ar brezel hervez monumant ar re varv, da lavaret eo 4,44% ag ar boblañs hervez an niveradeg bet graet e 1911; pemp anezhe a varvas d'an 22 a viz Eost 1914 en Emgann Rossignol e Belgia.

#### Eil Brezel-bed

* Mervel a reas daouzek den ag ar gumun abalamour d'ar brezel.
* Dieubet e voe Mederieg d'an 2 a viz Eost 1944 gant "Combat Command A" ar 6th Armored Division eus lu ar Stadoù-Unanet goude un tammig emgann ouzh ar soudarded alaman.

#### Trevadennoù

* Brezel Aljeria: daou soudard a varvas.

## Monumantoù ha traoù heverk

* La Roche Carrée.
* Peulvan La Roche Carrée.
* Steudadoù meurvein "Lampouy".
* Reter.
* Kornôg.
* Kroaz ar vered.
* Iliz katolik Sant Pêr, 1911-1915.
* Monumant ar re varv, 1921.

## Emdroadur ar boblañs abaoe 1962

Niver a annezidi

## Tud
### Ardamezeg ar familhoù

* Le Blanc de la Baume
* Troc'het etre gul hag aour ; e leon leonparzhet troc'het etre argant ha sabel.
* Gabillard
* En argant e gaouenn en glazur, lagadek, pigosek hag iziliek en gul, heuliet ouzh dehoù gant ul lilienn en gwirion hag ouzh kleiz gant ur c'hleze en gul dornek en aour ; e gab en errminoù.

## Liammoù diavaez

a vo kavet e Wikimedia Commons.
* Lec'hienn web ar gumun
* Mederieg war al lec'hienn Geobreizh

## Notennoù ha daveoù

* ↑ Roadennoù ofisiel e lec'hienn an EBSSA
* 1 2 Monumant ar re varv - Memorial Genweb
* ↑ Éric Rondel, Les Américains en Bretagne, p.140, Éditions Astoure, 2008
* ↑ Pol Potier de Courcy : Nobiliaire et armorial de Bretagne. 1890
* ↑ Ur penn-ofiser er brezelioù ar chouanerezh, bet noblet e 1816
# Media

Media zo ur ger latin a zo bet kemeret e saozneg evit ober anv eus doareoù da embann keleier pe da bellgehentiñ, da gas ditouroù da viliadoù pe vilionoù a dud ; liester medium eo. E brezhoneg e vez implijet en unander (ur media) gant un adliester (mediaoù).
Tro-dro d'ar bloaz 1920 e oa bet dibabet ar ger gant ar saoznegerien, p’o doa-int gwelet ar radio o tiorren ha tizhout ar bobl war skeul ur vro a-bezh.

## Gerdarzh

Mass media eo an termen saoznek kentañ, diwar mass "yoc'hadoù-tud" ha mĕdĭa, liester an anv-kadarn latin mĕdĭum "hanterour".
Meur a vedia zo hervez stumm an ditouroù, o skor hag an doare d'o skignañ.

### Skridoù ha skeudennoù

* Levrioù.
* Ar wask : kazetennoù, kelaouennoù ha magazinoù.
* Ar Post
* Pelleiler

### Sonioù

* Enrolladurioù(sonerezh, komzoù, trouzioù)
* Pellgomz
* Skingomz

### Skeudennoù ha sonioù

* Luc'hskeudennerezh
* [Sinema]]
* Skinwel

### Skridoù, skeudennoù ha sonioù

* Stlenn
* Internet
E dibenn an XX$^{vet}$ kantved e voe goveliet an termen "liesvedia" evit envel ar stlenn hag an Internet.

## Istor

Adalek dibenn an XIX$^{vet}$ kantved e voe ganet ar media diwar araokadennoù an teknikoù a roas tro da skignañ titouroù dre voullañ a-yoc'h, da waskañ pladennoù du ha CD-où, da enrollañ sonioù war bandennoù magnetek, da lakaat luc'hskeudennoù war baper ha war filmoù, da bellgomz, da skignañ dre ar skingomz, ar skinwel hag an Internet.
A-bouez bras e voe kavadenn an teknikoù elektronek e penn-kentañ an XXvet kantved evit diorroadur ar skingomzhag ar skinwel, ha goude-se evit niverelaat sonioù, skridoù ha skeudennoù. Ar pellgomz a voe niverelaet da gentañ, ha goude-se ar skinwel hag ar skingomz. Dre an araokadennoù bras ha prim en niverelaat ez eo bet lakaat urzhiataerioù da bellgehentiñ koulz dre neudennoù kouevr, dre wagennoù elektromagnetek ha dre wiennoù optikel.

## Lec'h ar media er gevredigezh

Postañ arc'hant e greanterezh ar media a zegas un distro a heuilh un tres linennek ; gounidoù a vez diwar pep skouerenn gwerzhet : ar c'houstoù a-unanennoù a zigresk pa gresk ar c'hementadoù. Setu perak ez eus bet savet pinvidigezhioù ken bras gant meur a embregerezh media.
Er c'hevredigezhioù demokratel e c'hall ar mediaoù bezañ tuet da servijout an dud evit o ditouriñ war draoù da evezhiañ e-barzh ar gevredigezh : oberoù ar gouarnamant, oberoù an embregerezhioù, re ar genwerzhourien, hag all. Lod zo chalet gant ar strishadurioù war ar mediaoù a weler muioc'h-muiañ, betek soñjal emañ, diwar ar fedoù-se, an demokratelezh en arvar.
# Mediastinum

Ar mediastinum, pe poullkreiz, zo anezhañ ul lodenn eus kavenn ar brusk zo etre div lodenn ar skevent. Ennañ emañ ar galon, an treizher, ar vriant hag an div vronkezenn vras. Tremen a ra ivez drezi pikoloù gwazhied kas, kanolioù limfatek, hag elvaj. E berr gomzoù ez eo endalc'had kavenn ar brusk pa denner ar skevent.
Rannet eo diwar emglev e :
* mediastinum a-dreñv ;
* mediastinum krenn ;
* mediastinum a-raok, ennañ ar galon, an aortenn war bign, gwazhied ar skevent.
Kaset e vez da benn an enselladenn hollek a-drugarez d'ar skanner .
# Medesano

Medesano zo ur gumun eus Proviñs Parma e rannvro Emilia-Romagna.
# MediaWiki

MediaWiki zo ur meziant wiki evit ar Web. Implijet eo gant an holl raktresoù eus ar Wikimedia Foundation. Ouzhpenn-se ez eo implijet ivez evit an holl wikipediaoù diazezet e Wikia. Savet e voe evit un implij gant ar Wikipediaoù, hag implijet e vez al lusker abaoe 2008 gant embregerezhioù evit aozadur ha renkadur o restroù. An embregerezh stadunanat Novell da skouer a implij al lusker evit meur a lec'hienn web perc'hennet ganti hag a vez graet implijoù bras anezho. Kevredigezhioù evel Wikitravel, Mozilla pe ar raktres Ékopedia a implij ar savenn ivez.

## Levrlennadur

* (en) Daniel J. Barrett, MediaWiki (Wikipedia and Beyond), O'Reilly Media, Inc., 2008.
* (en) Mizanur Rahman, MediaWiki Administrators' Tutorial Guide: Install, manage, and customize your MediaWiki installation, Packt Publishing, 2007.
* (en) Richard Carter, MediaWiki Skins Design: Designing attractive skins and templates for your MediaWiki site, Packt Publishing, 2008.

## Liammoù diavaez

* (br) Lec'hienn ofisiel
# Media Iparralde

Media Iparralde, pe media Euskadi an Hanternoz, da lavarout al lodenn eus Euskal Herria e dalc'h Bro-C'hall, zo daou seurt anezho: ar re en euskareg hag ar re e galleg.

## En euskareg

* Egunkaria, betek 2003
* Berria, e gwerzh e pevar c'horn Euskal Herria, norzh ha su
* Herria, sizhunieg
* Kanaldude, skinwel holleuskarek
* Gure Irratia, skingomz e lapurdi
* Irulegiko irratia, skingomz e Nafarroa Beherea (Navarra Izel)
* Xiberoko Botza, skingomz e Zuberoa

## E galleg

* Enbata, sizhunieg
* La République des Pyrénées, sizhunieg
* Mediabask

## Notennoù

* ↑ La République des Pyrénées.fr
# Medicina

Medicina zo ur gumun italian e proviñs Bologna.
# Michael York

Michael York a zo un aktor ha sevener saoz bet ganet d'ar 27 a Meurzh 1942 e Buckinghamshire, e Bro-Saoz.
a vo kavet e Wikimedia Commons.
# Michaelsberg (Elzas)

Michaelsberg (Mont Saint-Michel e galleg) zo ur menez bihan, 437 m uhelder dezhañ, en Elzas, er Vojoù, e kumun Sànt Johànn (Saint-Jean-Saverne an anv gallek ofisiel) en departamant Bas-Rhin.
# Michaelsberg

Michaelsberg zo un anv-lec'h alamanek.

## Gerdarzh

Diwar Michael, a zo Mikael e brezhoneg, ha berg, a zo menez.

## Lec'hioù
### Alamagn

Anv meur a venez eo
* Michaelsberg (Pfalz), e-kichen Bad Dürkheim e Rheinland-Pfalz
* Michaelsberg (Baden-Baden), e-kichen Baden-Baden e Baden-Württemberg
* Michaelsberg (Bergstraße), e Hessen
* Michaelsberg (Cleebronn), e-kichen Cleebronn e Baden-Württemberg
* Michaelsberg (Gundelsheim), e-kichen Gundelsheim e Baden-Württemberg
* Michaelsberg (Rheinhessen), e Rheinhessen e-kichen Wörrstadt
* Michaelsberg (Siegburg), e Siegburg e Nordrhein-Westfalen
* Michaelsberg (Sinsheim), e-kichen Sinsheim e Baden
* Michaelsberg (Untergrombach), e Baden-Württemberg .

### Elzas

* Michaelsberg (Elzas)

## Gwelet ivez

* Menez Mikael
# Michael von Preußen

Michael von Preußen, ganet e 1940 e Berlin, zo ur skrivagner alaman. Mab eo da Louis Ferdinand von Preußen (1907–1994)

## Oberennoù

* 1986: Ein Preußenprinz zu sein
* 2008: Auf den Spuren der deutschen Monarchien
* 2009: Zu Gast bei Preußens Königen
* 2010: Die Staufer (gant Manfred Jehle)
* 2011: Die Preußen am Rhein: Burgen, Schlösser, Rheinromantik (diembann)
* 2011: Friedrich II: König von Preußen (diembann)
# Michel Aumont

Michel Aumont (1957 e Caen - d'an 31 a viz Mae 2020 e Sant-Brieg) zo ur soner treujenn-gaol ha sonaozour eus Sant-Brieg. Bet eo war e studi e Caen. Savet en deus un nebeud pladennoù evel Armotigene Trio ha Temps du souffle, pe ivez Clarinettes armorigènes.
E 2012 e kemer perzh e albom Dominique A Vers les lueurs hag e sonadegoù ha festivalioù ar c'haner naonedat.

## Pladennoù

* Armorigène Trio, Armorigène trio, An Naer (Harmonia Mundi) 2008
* Le Temps du souffle, clarinette solo, An Naer (Harmonia Mundi) 2006
* Clarinettes armorigènes, clarinette solo, An Naer (Harmonia Mundi) 2002
* Bazh du, Quintet Clarinettes, Silex (Auvidis)
* Musique têtue, Quintet Clarinettes, Silex (Auvidis)
* Quintet de clarinettes breton, Quintet Clarinettes, Silex (Auvidis)
* Entre terre et mer, L’Echo des Luths, (Diffusion Breizh)
* Accords et à cuivre, L’Echo des Luths, (Diffusion Breizh)
* Primeur, BF 15, (Diffusion Breizh)
* Entre parenthèses, Paul Dirmeikis, L'Eveilleur EVE 004
* Bal tribal, frères Molard
* Er roue Stephen, Roland Becker, (L'Autre Distribution)
* Bleu et les silhouettes aux chapeaux, Il Monstro,
* A night in the show, Cinémonstro, (France Musique)
* Les Mémoires d'un chat, Philippe Marlu
* La Légende de la ville d'Ys, Alain Le Goff, Kerig (Diffusion Breizh)
* Café du siècle, Casse Pipe, Kerig
* La Couleur du milieu, Alain Genty, Gwerz Pladenn (Diffusion Breizh)
* Chant du centre Bretagne, Erik Marchand, Titi Robin, Ocora Radio France, (Harmonia Mundi)
* Pat O’May et les trolls - Bob Up, Pat O'May
* Dans, BF 15

## Liammoù diavaez

* Lec'hienn ofisiel
# Michel

Michel a zo stumm gallek an anv-badez Mikael.
Evit lenn ster hag orin an anv, gwelit Mikael.

## Stummoù all

* An anv-plac'h Michèle, pe Michelle
* Kavet e vez ivez evel eil anv-badez : Jean-Michel (brezhonekaet evel Yann-Vikael, pe Yann-Kael).

## Tud dibar
### Belgia

* Michel Dejeneffe, fentour

### Breizh

* Michel Marion (1450-1487), brogarour
* Michel Tréguer, produer skinwel ha skrivagner (anavezet ivez evel Mikeal Treger)
* Michel Desjoyeaux, merdeer
* Michel Hunault, politikour
* Michel Rolland, politikour
* Michel-Hervé Julien, unan eus krouerien pennañ an SEPNB
* Michel Der Zakarian, melldroader, aet da c'hourdoner gant FK Naoned

### Bro-C'hall

* Michel Audiard, oberer ha filmaozer
* Michel Berger, sonaozer ha kaner
* Michel Blanc, aktour
* Michel Debré, politikour, bet Kentañ Ministr dindan De Gaulle
* Michel Drucker, buhezour er skinwel
* Michel Houellebecq, skrivagner
* Michel Onfray, prederour
* Michel Pablo, komunour ha trotskour
* Michel Platini, melldroader gall, hag unan eus renerien ar sport
* Michel Rocard, politikour
* Michel Sardou, kaner
* Michel de Montaigne, prederour ha politikour

### Izelvroioù

* Michel de Swaen, skrivagner

### Kebek

* Michel Chartrand, penn sindikad
* Michel Lauzière, fentour

### Suis

* Michel Simon (1895-1975), aktour

## Michèle ha Michelle dibar

* Michelle Pfeiffer, aktourez amerikan
* Michelle Bachelet, prezidantez Chile
* Sarah Michelle Gellar, aktourez amerikan
* Michelle Yeoh, aktourez eus Malaysia
* Michelle Obama, first lady amerikan
* Michèle Alliot-Marie, politikourez, maer Donibane Loizun, ministrez meur a wech e gouarnamantoù gall,
* Michèle Morgan, aktourez c'hall
* Michèle Torr, kanerez c'hall
Hag ivez :
* an asteroidenn (1376) Michelle

## Michel evel anv-tiegezh

* Louise Michel, anarkourez c'hall
* Albin Michel (1873-1943), embanner gall
* Charles Michel (1853-1920), ispisialour beljiat gant Sina
* Charles Michel (1975-), politikour eus Belgia
* Dominique Michel (1932-), aktourez kanadian
* Henri Michel (1947-), melldroader e Naoned, aet da c'hourdoner gant skipailh mell-droad Bro-C'hall
* James Michel (1944-), politikour eus an Inizi Sechelez
* Louis Michel (1947-), politikour eus Belgia
* Peggy Michel (1949-), c'hoarierez tennis amerikan

## Tudennoù a faltazi

* La Mère Michel, ur vaouez en ur ganaouenn c'hallek hengounel; un adstumm zo d'ar ganaouenn ha n'eo ket graet evit ar vugale .
* Michel Strogoff, romant Jules Verne.
* Michelle zo anv ur ganaouenn gant The Beatles, en o fladenn Rubber Soul (Kerzu 1965), a reas berzh bras e 1966.
* Michel Vaillant, un dudenn bannoù-treset krouet gant Jean Graton.

## Gwelit ivez

* Saint-Michel
* Mikael
* Michael
* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
# Michel-Hervé Julien

* Ekologiezh eo danvez ar pennad-mañ
* Chom a ra labour d'ober warnañ c'hoazh. Gallout a rit gwellaat anezhañ dre labourat warnañ.
Michel-Hervé Julien (1927-1966) a oa unan eus krouerien an SEPNB ha difennour an endro e Breizh. Deuet eo da zifenn an natur dre ma oa dedennet-tre gant al laboused. E 1953 e krouas Rouedadoù an douaronourien hag an naturalourien eus Penn-ar-Bed gant Marcel Gautier hag Albert Lucas, hag a vo orin an SEPNB (Société pour l'Etude et la Protection de la Nature en Bretagne).

## Levrlennadur

* Maresca (Bruno), Racines écologistes : portrait d'un fondateur, Paris : Textuel, 2001.
* Michel-Hervé Julien et son œuvre, Penn ar Bed, n°47, décembre 1966.

## Notennoù ha daveennoù

* ↑ Kevredad evit studiañ ha gwareziñ an natur e Breizh hervez Ofis Publik ar Brezhoneg.
# Metro Exodus

Metro Exodus zo ur c'hoari doare first-person shooter spont-dreistbevañ sevenet gant ar studio ukrainat ha maltat 4A Games hag embannet gant Deep Silver. An trede c'hoari video eo e bed ar frañchiz Metro diazezet war romantoù Dmitry Glukhovsky. Heuliañ a ra an darvoudoù a oa bet taolennet er c'hoari video Metro 2033 ha Metro: Last Light.
Da vezañ embannet eo d'an 19 a viz C'hwevrer 2019.
# Metro-Goldwyn-Mayer

Metro-Goldwyn-Mayer Studios, Inc. (anvet ivez Metro-Goldwyn-Mayer Pictures, berraet aliesoc'h en MGM) zo un embregerezh mediaioù stadunanat arbennikaet war ar produioù filmoù ha produiñ hag embann filmoù skinwel. Savet e oa bet d'ar 17 a viz Ebrel 1924, diazezet e Beverly Hills, e Kalifornia. Perc'hennet eo gant Amazon MGM Studios, ur skourr da Amazon. MGM a oa bet savet gant Marcus Loew o kendeuziñ Metro Pictures, Goldwyn Pictures ha Louis B. Mayer Pictures e stumm un embregerezh nemetken.
# Metr karrez

Ar metr karrez (simbol m²) eo an unanenn SI evit muzuliañ ar gorreennoù.

## Termenadur

Ar metr karrez eo gorread ar c'harrezioù ur metr o c'hostez.

## Lieskementoù

* Dekametr karrez pe ar : dam² pe a : (1 a = 100 m²)
* Hektometr karrez pe hektar : hm² pe ha : (1 ha = 10 000 m²)
* Kilometr karrez : km² : (1 km² = 1 000 000 m²)

## Ranngementoù

* Desimetr karrez : dm² = (1 dm² = 0,01 m² = 1 10$^{−2}$ m²)
* Santimetr karrez : cm² = (1 cm² = 0,000 1 m² = 1 10$^{−4}$ m²)
* Milimetr karrez : mm² = (1 mm² = 0,000 001 m² = 1 10$^{−6}$ m²)
# Metroid

Metroid (japaneg:メトロイド, Metoroido), zo ur frañchiz c'hoarioù video skiant-faltazi milourel krouet gant Nintendo. An heuliad a zo produet gant Nintendo R&D1 ha Retro Studios. goude-se e voe sevenerien all, evel Fuse Games, Team Ninja, Next Level Games, ha MercurySteam.

## Liammoù diavaez

* (en) Lec'hienn ofisiel
# Metriopelia

Metriopelia :
| Metriopelia melanoptera. ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Columbiformes |
| Kerentiad : | Columbidae |
| Anv skiantel ||
| Metriopelia Bonaparte, 1855 ||
| D'ar vevoniezh e tenn ar pennad-mañ. ||
Metriopelia a zo ur genad e rummatadur an evned, krouet e 1855 gant an evnoniour gall Charles Lucien Bonaparte (1803-1857).

## Spesadoù hag an isspesadoù anezhe

Pevar spesad a ya d'ober ar genad :
* Metriopelia aymara,
* Metriopelia ceciliae
** M. c. ceciliae, M. c. obsoleta ha M. c. zimmeri,
* Metriopelia melanoptera
** M. m. melanoptera ha M. m. saturatior,
* Metriopelia morenoi.
O c'havout a reer holl e Suamerika.

## Liammoù diavaez

a vo kavet e Wikimedia Commons.

## Notennoù ha daveennoù

* ↑ Roadennoù IOC World Bird List diwar-benn Columbidae/Metriopelia (lennet e-barzh d'an 31 a viz Kerzu 2015).
# Metropol Lyon

Metropol Lyon :
| Anv gallek (ofisiel) | Métropole de Lyon |
| Melestradurezh ||
| Stad | Frañs |
| Rannvro | Auvergne-Rhône-Alpes |
| Departamant(où) | Rhône |
| Furm | Q87714330 |
| Sez | Lyon |
| Deiziad krouidigezh | 1 Gen 2015 |
| Kod RAKEM | 200046977 |
| Prezidant Amzer gefridi | Bruno Bernard 2020-2026 |
| Poblañsouriezh ||
| Poblañs | 1 385 927 ann. (2017) |
| Stankter | 2 597 ann./km² |
| Douaroniezh ||
| Niver kumunioù | 59 |
| Gorread | 533,68 km² |
| Lec'hiadur en departamant ||
| Lec'hienn web | http://www.grandlyon.com/ |
| kemmañ |
Metropol Lyon (Métropole de Lyon e galleg) a zo ur strollegezh tiriadel ispisial e statud eus Frañs, disrannet diouzh departamant ar Ron d'ar 1añ a viz Genver 2015.

## Liammoù diavaez

a vo kavet e Wikimedia Commons.
* ↑ Roadennoù ofisiel e lec'hienn an EBSSA
# Les Compagnons de Baal

Les Compagnons de Baal a zo ur ministirad skinwel moliac'h gallek sevenet gant ar filmaozer Pierre Prévert (1906-1988).
Savet ar senario anezhe gant Jacques Champreux (1930-) e voe skignet ar seizh pennad e gwenn ha du war eil chadenn an ORTF adalek an 29 a viz Gouere betek an 9 a viz Gwengolo 1968. O vezañ ma c'helle darvoudoù 'zo bezañ skrijus evit ar bellarvesterien yaouank e veze diskouezet un hirgarrezennig wenn ouzh ar skramm ha skignet an abadennoù diwezhatoc'h en eil prantad eus an abardaevezh.
Skignet e voe en Italia ivez — I compagni di Baal — adalek an 11 a viz Mezheven 1970.

## Ar pennadoù (hanter-kant munutenn padelezh pep hini)

* 29 a viz Gouere : Le Secret de Diogène (Sekred Diogenes),
* 5 a viz Eost : Les Mystères de l'Île-Saint-Louis (Kevrinoù Enez Saint-Louis),
* 12 a viz Eost : Le Spectre rouge (Ar Spes ruz),
* 19 a viz Eost : L'Inquiétant Professeur Lomer (An Nec'hus a Gelenner Lomer),
* 26 a viz Eost : La Nuit du huit de trèfle (Nozvezh an eizh treflez),
* 2 a viz Gwengolo : L'Héritage de Nostradamus (Hêrezh Nostradamus),
* 9 a viz Gwengolo : L'Éveil de Liliane (Dihun Liliana).

## An danvez

Klask a ra un aozadur kuzh — Les Compagnons de Baal e anv — astenn e veli war ar bed a-bezh. Renet gant ar gourmestr Hubert de Mauvouloir n'eo ket figus tamm ebet war an doareoù da dizhout e bal (laeroñsioù, muntroù, skrapoù hag all) kousto pe gousto. Talañ a ra daou zen yaouank, ar c'hazetenner Claude Leroy hag ar sekretourez Françoise Cordier, outañ...

## Ar gomedianed

Un toullad mat a gomedianed a gemeras perzh er stirad, en o zouez :

#### E-barzh c'hwec'h pennad

* Claire Nadeau : Françoise Cordier,
* Jacques Champreux : Claude Leroy,
* Gérard Zimmermann : Pierrot Robichat,
* Jean Martin : Hubert de Mauvouloir/an aotrou kelenner Lomer/an aotrou kont a Sant-Jermen,
* Jean Herbert : Joseph,
* René Lefèvre : Pépère.

#### E-barzh pemp pennad

* Martine Redon : ar plac'h yaouank aet sot.

#### E-barzh pevar fennad

* Tsilla Chelton : unan eus azeulerien Cosmochronos,
* Annick Michaud : unan eus azeulerien Cosmochronos,
* Louise Chevalier : unan eus azeulerien Cosmochronos,
* Jacques Robiolles : unan eus azeulerien Cosmochronos,
* Patrick Lancelot : Jacques.
Goude bezañ graet berzh bras o telc'her roll ar c'homiser Ménardier en ur ministirad skinwel all — Belphégor ou le Fantôme du Louvre, miz Meurzh 1965 — e kemeras perzh René Dary (1905-1974) e tri fennad ivez, dilhad ar c'homiser Lefranc en-dro dezhañ ar wech-mañ.

## Liamm diavaez

* Les Compagnons de Baal war lec'hienn Ensavadur broadel ar c'hleweled.

## Notennoù ha daveennoù

* ↑ Mab d'ar filmaozer Maurice Champreux (1893-1976) ha mab-bihan d'ar filmaozer Louis Feuillade (1873-1925).
* ↑ Lakaet e oa bet e pleustr e miz Meurzh 1961 o kregiñ gant ur garrezennig wenn da gentañ-penn.
* ↑ Muioc'h anavezet dindan e anv-leurenn : Popeck.
* ↑ Dalc'het e vo ganti roll Danielle Billard e Tatie Danielle (gant Étienne Chatiliez, 1990).
# Les Conseils d'une grand'mère

Les Conseils d'une grand'mère zo un danevell c'hallek gant ar skrivagner gall Guy de Maupassant e 1880.

## Istor

Kentañ ma voe embannet a oa e Le Gaulois an 13 a viz Gwengolo 1880.

## Notennoù ha daveennoù

* ↑ (fr) An destenn orin el lec'hienn Le Gaulois - Gallica - BnF
| Lec'hioù | Étretat • Yvetot • Rouen • Pariz • Maison Fournaise • La Grenouillère • Auberge du Cygne • Plombières-les-Bains • Gérardmer |
| Mignoned | Louis Bouilhet • Paul Bourget • Alexandre Dumas (mab) • Gustave Flaubert • Henri Gervex • Edmond de Goncourt • Jules de Goncourt • Louis Legrand • Alfred Le Poittevin • Hippolyte Taine • Ivan Tourgeniev • Émile Zola |
| Romantoù | Une vie • Bel-Ami • Pierre et Jean • Mont-Oriol • Fort comme la mort • Notre cœur |
| Dastumadoù pennadoù | Au soleil • Sur l'eau • La vie errante Pennadoù ha n'int ket bet adkemeret en dastumadoù : La patrie de Colomba • Le monastère de Corbara • Les bandits corses • Aux eaux • En Bretagne • Au Creusot • Venise • Ischia • La Sicile • Pêcheuses et guerrières |
| Danevelloù Guy de Maupassant | À vendre • L'Abandonné • Boule de suif • Châli • Garçon, un bock !... • Le Horla • Le Lit 29 • Mademoiselle Fifi • La Maison Tellier • Le Mal d'André • La Mère aux monstres • La Mère Sauvage • Mon oncle Jules • Le Pain maudit • La Parure • La Rempailleuse • Rosalie Prudent • Un fils • |
| Dastumadoù danevelloù | La Maison Tellier (1881) • Mademoiselle Fifi (1882) • Contes de la bécasse (1883) • Clair de lune (1883) • Miss Harriet (1884) • Les Sœurs Rondoli (1884) • Yvette (1884) • Contes du jour et de la nuit (1885) • Monsieur Parent (1885) • Toine (1886) • La Petite Roque (1886) • Le Horla (1887) • Le Rosier de madame Husson (1888) • La Main gauche (1889) • L'Inutile Beauté (1890) • Le Père Milon (1900) • Le Colporteur (1900) • Misti (1912) • |
| Danevelloù bet lakaet e brezhoneg : | Mon oncle Jules • La Folle • Rosalie Prudent • Au bois • Les Sabots • L'Aveu • Clochette • La Mère aux monstres • |
| C'hoariva | Histoire du vieux temps • Une répétition • Musotte • La paix du ménage • À la feuille de rose, maison turque • |
# Les Crayons

Les Crayons (Ar C'hreionoù) a zo ur ganaouenn c'hallek bet savet ar gerioù anezhi gant Bourvil (1917-1970) e miz Kerzu 1944 da zrevezañ sonennoù gwirvoudel an ampoent. Savet e voe an ton gant ar soner Étienne Lorin (1913-1975).
Kanet e voe gant Bourvil e-barzh ar film La Ferme du pendu, sevenet e 1945 gant Jean Dréville, ma talc'h-eñ perzh ur boureller o kanañ Les Crayons da-geñver un eured. N'eo nemet e 1946 ma voe embannet gant Pathé.

## Selaou Les Crayons ha lenn ar gerioù...

* ...kanet gant Bourvil.
* ...implijet er film La Ferme du pendu.

## Notennoù ha daveennoù

* ↑ Bourvil, Les Crayons/Timichiné La-pou-pou, el lec'hienn Discogs.